kardosdrur/scandi-wiki huggingface dataset:
Nordkaukasiske føderale distrikt

Nordkaukasiske føderale distrikt () er et af de ni føderale distrikter i Rusland. Det er beliggende i det sydvestlige Rusland, i det nordlige Kaukasus. Det føderale distrikt blev skilt ud fra det Sydlige føderale distrikt den 19. januar 2010.

Befolkningen i det føderale distrikt var 9.428.826 i henhold til 2010 folketælling,, distriktets areal er 170.700 km2.

Den nuværende leder af distriktet er Sergei Melikov.

Demografi  
Etniske russere udgør mindre end en tredjedel af den samlede befolkning på 2.854.040 (30,26%) i henhold til folketællingen i 2010, og er koncentreret i Stavropol kraj. Et varieret udvalg af etniske grupper, hvoraf de fleste er muslimer, udgør resten, og det nordlige Kaukasus Federal District er Ruslands eneste distrikt med muslimsk flertal.

Føderale enheder

Noter 

Ruslands føderale distrikter
Føderale distrikter
Parkjernbane

En parkjernbane eller parkbane er en smalsporet jernbane, der er lavet til transport af personer i en park eller forlystelsespark. Sporvidden varierer med enkelte undtagelser fra 381 mm (15 engelske tommer) til 610 mm (24 engelske tommer eller 2 engelske fod). Størrelsen gør at passagererne kan sidde i togene som ved rigtige jernbaner. Dette i modsætning til de mindre minitog, hvor passagererne sidder på togene.

Nogle parkjernbaner er lavet efter historiske forbilleder, mens andre mere minder om industribaner eller almindelige smalsporsjernbaner.

Generelt 
Parkjernbaner minder en del om minitog, og overgangen er da også flydende. Generelt gælder dog, at minitog er en form for modeltog men dog så store, at folk kan sidde på dem. Parkjernbaner er derimod beregnet til fornøjelsesture, og det er ikke nødvendigvis meningen, at de skal afspejle et konkret forbillede i alle detaljer. 

Som materiel benyttes udover vogne til passagererne både damplokomotiver, diesellokomotiver og ellokomotiver, idet damplokomotiverne dog kan være forklædte akkumulatordrevne lokomotiver eller lignende. En udbredt sporvidde er 381 mm (svarende til 15 engelske tommer), hvilket er meget smalt sammenlignet med gængse jernbaner, der ofte benytter normalspor, 1435 mm. En anden udbredt sporvidde er 600 mm, hvilket mere svarer til det industribaner bruger. Netop denne lighed gør da også, at nogle parkjernbaner benytter materiel fra industribaner.

De fleste parkjernbaner er permanente og er gerne anlagt, så passagerne kan få en rundtur i en park eller forlystelsespark. Af samme årsag køres der ofte i ring, ligesom der ofte kun er en station, hvor passagererne kan stige af og på. Nogle baner har dog flere stationer, så de kan også kan bruges til egentlig transport mellem forskellige punkter. Billetprisen er normalt den samme uanset kørselslængden, idet den i forlystelsesparker dog kan være inkluderet i entreprisen.

Der findes også transportable baner, der kan opsættes ved fester, så især børnene kan få en køretur. Her er dog mere almindeligt med små baner lavet som deciderede forlystelser for børn.

Pionerjernbaner 

I Østblokken anlagdes en række såkaldte pionerjernbaner, der blev drevet af ungdomsorganisationer som rigtige jernbaner, men som i øvrigt ofte blev opbygget som traditionelle parkjernbaner. Medarbejderne var primært børn og unge, og formålet var ikke mindst at forberede dem på deres senere valg af karriere. Efter Østblokkens sammenbrud omkring 1990 kaldes banerne officielt parkjernbaner i det tidligere DDR, mens man andre steder kalder dem for børnejernbaner.

Eksterne henvisninger 
 Oversigt over tyske parkjernbaner 
 Parkjernbaner i Tyskland 
 Oversigt over russiske parkjernbaner 

Jernbaneanlæg
Maulbronn

Maulbronn er en by i Enzkreis i den tyske delstat Baden-Württemberg. Byen er kendt blandt andet for Lorsch Kloster som er opført på UNESCOs verdensarvsliste.
Kommunen er dannet af de tre tidligere selvstændige kommuner Maulbronn, Schmie og Zaisersweiher.

Maulbrunn er en del af den 328,2 km² store Naturpark Stromberg-Heuchelberg.

Eksterne kilder/henvisninger 

 Officielt websted

Byer i Baden-Württemberg
Ludvig Nordström

Ludvig Anselm Nordström (25. februar 1882 i Härnösand - 15. april 1942 i Stockholm) var en svensk forfatter.

Nordström debuterede 1906 med en digtsamling Kains land, og udgav derefter nogle noveller og romaner, hvori han har givet en levende skildring af en række landlige typer. Nordström skildrer sine personer realistisk, men behandler dem altid med humor. I de senere år har han udgivet en række bøger med filosoferende tendens, blandt andet Nya himlar och ny jord (1917), Sverige och världen (1919), Landsortens problem (1925) og andre.

Kilder 

 

Novelleforfattere fra Sverige
Romanforfattere fra Sverige
Digtere fra Sverige
Faglitterære forfattere fra Sverige
Svensksprogede forfattere fra Sverige
Conrad Nordqvist

Johan Conrad Nordqvist (født 11. april 1840 i Vänersborg, død 16. april 1920 i Ystad) var en svensk musiker.

Fra barndommen var han viet musikken, 8 år gammel blev han optaget som elev i Västgöta-Dals regimentsmusik. Som sådan fulgte han med de svenske tropper til Danmark under den første slesvigske krig. 16 år gammel blev han elev på det musikalske akademi i Stockholm og fik allerede 1859 sin første udnævnelse som bratschist i Hofkapellet. Bortset fra mere forbigående stillinger som militær musikdirektør (Jönköpings regiment og marinen) var Nordqvists virksomhed hovedsagelig knyttet til Hofkapellet og Operaen i Stockholm. I 1862 blev han balletrepetitør, 1876 kordirigent, 1879 anden kapelmester, 1885 efter Dentes afgang første hofkapelmester, og endelig beklædte han med udmærkelse 1888—92 stillingen som kongelig operadirektør. Siden 1875 var Nordqvist organist ved Storkyrkan og var dertil medlem af det kongelige musikalske akademi, til hvis konservatorium han desuden blev knyttet som lærer i harmoni. Blandt hans kompositioner (for piano og for sang samt forskellig teatermusik) nævnes særlig hans sørgemarch til Karl XV.

Kilder 
 

Organister fra Sverige
Dirigenter fra Sverige
Komponister fra Sverige
Bratschister
Hofkapelmestre fra Sverige
Medlemmer af Kungliga Musikaliska Akademien
Svenskere i 1800-tallet
Svenskere i 1900-tallet
Personer fra Vänersborg
Oscar Nordqvist

Oscar Fritjof Nordqvist (20. maj 1858 i Viborg i Finland - 15. oktober 1925 på Lidingö ved Stockholm) var en svensk fiskerikyndig og zoolog.

Allerede 1878—80 deltog han i Vega-Ekspeditionen; herfra stammer tre afhandlinger i
»Vegaexpeditionens vetenskapliga iakttagelser«, nemlig »Tschuktschisk ordlista« (1882), »Bidrag
till kännedomen om Tschuktscherna« (1883) og »Anteckningar och studier till Sibiriska
Ishafskustens däggdjursfauna« (1883). N. blev filos. kand. i Helsingfors 1883, studerede Zoologi hos
Weismanm i Freiburg i Baden, blev filos. lic. og derefter filos. doktor i Helsingfors 1886 med
Afh. »Beitrag zur Kenntniss der inneren männlichen Geschlechtsorgane der Cypriden« (1885),
hvorpaa han fortsatte det zool. Studium i Kiel 1888. I 1889 gik N. i Fiskeriets Tjeneste som
finsk Fiskeriinspektør. Imidlertid medførte Brydningen med de russ. Magthavere, at N. 1902 blev
afskediget fra sit Embede, hvorefter han samme Aar blev ansat som Fiskerikonsulent hos
»Fiskeriföreningen i Finland«, hvis Oprettelse (1891) væsentlig skyldtes ham, og hvis
»Fiskeritidskrift för Finland« han redigerede 1892—1904. Da Fiskeriforeningens Statstilskud
inddroges, flyttede N. 1905 til Sverige, hvor han havde modtaget Ansættelse som Fiskeriovertilsynsmand
i Malmöhus Len og s. A. blev udnævnt til »Fiskeriintendent i södra distriktet«. 1913 blev N.
den sv. Fiskeriadministrations Førstemand (Byråchef för fiskeriärenden i Landtbruksstyrelsen).
N. er en initiativrig Mand og har baade i Finland og Sverige søgt at gennemføre moderne
Principper i Fiskerilovgivningen; det skyldes ogsaa navnlig ham, at den vigtige »Södra
Sveriges Fiskeriförening« med Forsøgsvirksomhed, Fiskerskole o. a. blev dannet (1906), og han var
selv en Aarrække den ledende Kraft i disse Virksomheder og redigerede til 1912
Foreningens »Skrifter«. I de intern. Havundersøgelser har N. repræsenteret Finland (1901—02). Bl.
hans talrige zool og fiskerividensk. Arbejder kan foruden de omtalte nævnes »Die Calaniden
Finlands« (1888), »Meddelanden af inspektören for fiskerierna i Finland« (I—IV, 1890—96), Some
biological reasons for the present distribution of freshwater-fishes in Finland (1903), »Laxens
uppstigande i Finlands och norra Sveriges elfvar« (1906), fl. Arbejder om Aalen, bl.a.
»Untersuchungen über Aalbrut, ihre Einwanderung in die Ostsee und längs der Ostseeküste
Schwedens« (sammen med Vallin,, 1923), fiskerividensk. Afh. som »Vattendragens öfverbyggande och
fiskeriintressets tillvaratagende« (sammen med C. Schmidt, 1917) og populære Haandbøger, af
hvilke den store og instruktive »Sötvattensfiske och fiskodling« (1922), til hvilken talrige
Medarbejdere har ydet Bidrag, giver et smukt Billede af Sveriges fremragende Stade paa Fiskerividenskabens Omraade.

Kilder 

 
 

Zoologer fra Sverige
Bash

Bash er en kommandofortolker, som indgår i GNU-projektet. Den er almindeligt forekommende i Unix-lignende operativsystemer baseret på fri software, som fx GNU/Linux og FreeBSD, desuden er den forudinstalleret som kommandofortolker i Mac OS X. Bash findes også til Microsoft Windows som del af den Unix-lignende brugermiljø Cygwin, samt i Windows Subsystem for Linux (WSL).

Bash kan ses som en efterfølger til Bourne shell (sh) og navnet er et akronym af Bourne-Again SHell. Bash blev udgivet i år 1989 og er blevet bredt distribueret som standardkommandofortolker i GNU/Linux-distributioner, samt i Apple's macOS (til og med macOS Catalina - sidenhen erstattet af Zsh som standard kommandofortolker).

Bash er tilpasset IEEE's POSIX-standard.

Kilder/referencer

Eksterne henvisninger 
 Bash GNU-projektets site
 Chet Rameys webbplats  Den nuværende hovedudvikler
 Cygwin
 Windows Subsystem for Linux

Kommandofortolkere
UNIX-software
Fri software
Skoleret

Skoleret er oprindelig en straf anvendt i skolen, hvor man blev pisket af skolens lærere og disciple.

I dag bruges vendingen "at stå skoleret" om at blive afkrævet forklaring for sine handlinger og derefter evt. blive irettesat eller afstraffet af en autoritet.

Kilde 
 skoleret — Den Danske Ordbog

Ord og vendinger
Bourne shell

Bourne shell (sh) er en kommandofortolker udviklet af Stephen Bourne. Bourne shell dukkede op for første gang i 1977 og i Unix version 7. En kommandofortolker kompatibel med Bourne shell indgår endnu i dag i de fleste dialekter af Unix og er den unixskal som almindeligst anvendes for at fortolke skript fx. relaterede til opstart af operativsystemet eller af enkelt programmer.

Kommandofortolkere
UNIX SUS2008-værktøjer
Vestermølle

Vestermølle eller Vester Mølle er en vandmølle med en fredet "dansepavillon" fra 1912 på nordsiden af Skanderborg Sø ved Sønderbækkens udløb.

Der har eksisteret vandmølle på stedet siden middelalderen, men i 1909 brændte møllen. De fleste af de nuværende bygninger, herunder dansepavillonen, er fra tiden umiddelbart efter branden, dog er en enkelt af længerne fra 1845. 

Den fredede Riddersal eller dansepavillon blev restaureret i 2010. Restauranten på landsudstillingen i Aarhus i 1909 har muligvis været forbillede idet den blev toneangivende for mange bygningers udformning. Borgerne i Skanderborg har kunnet komme ud til sommerforlystelserne ved Vestermølle med bådfart.

Referencer

Eksterne henvisninger
 
 Fredningssagen for "dansepavillonen" og  "Bygning: Oddervej 80X" fra Kulturarv.dk 
 Møllehuset, Riddersalen (dansepavillonen) og Laden ved Vestermølle. Hos Historiskatlas.dk

Museer i Region Midtjylland
Bygninger, konstruktioner og anlæg i Skanderborg Kommune
Vandmøller i Danmark
English Defence League

English Defence League (EDL), grundlagt 27. juni 2009 i Luton i England, er en islamofobisk, højreekstrem bevægelse som modsætter sig hvad den opfatter som spredningen af islamisme, sharialove og indvandring i England. Organisationen har arrangeret en række demonstrationer i engelske byer, hvor op til 3 000 mennesker har deltaget. Demonstrationerne har ofte ført til konfrontationer med moddemonstranter. EDL forbindes ofte med vold og asocial opførsel, og bevægelsen er blevet beskyldt for at være nynazistisk og militant nationalistisk. EDL-lederen Stephen Yaxley Lennon har imidlertid tidligere taget afstand fra nazisme og deltaget i afbrændingen af et naziflag udenfor et indkøbscenter i Luton. English Defence League udtrykker stærk støtte til Israel og bruger ofte israelske flag under sine demonstrationer.

Danish Defence League er søsterorganisation til EDL, og forfægter tilsvarende islamofobiske synspunkter.

Kilder

Eksterne henvisninger 

 EDLs officielle hjemmeside 

Organisationer fra Storbritannien
Storbritanniens politik
Højreekstremisme
Islamofobi
Etableret i 2009
Clemency Burton-Hill

Clemency Margaret Greatrex Burton (født 1. juli 1981 i London) er en engelsk skuespiller, forfatter, journalist og radiovært.

Filmografi

Referencer

Eksterne henvisninger 

 

Filmskuespillere fra England
Personer fra London
Giovanni Fontana

Giovanni Fontana (ca. 1395 – ca. 1455) var en venitiansk fysiker og ingeniør fra 1400-tallet, der skildrede sig selv som en mager. Han blev født i Venedig i 1390'erne og gik på Universitetet i Padova, hvor han fik sin kandidatgrad i kunst i 1418 og sin kandidatgrad i medicin i 1421. Optegnelser fra universitetet lister hams som "Mester John, søn af Michael de la Fontana". Hans mest berømte promoter på universitetet var Paul af Venedig. Han fortæller at dogen i Venedig sendte ham til Brescia for at overlevere en besked til condottiere Francesco Carmagnola. Han var også ansat i den kommunale læge i Udine

Arbejde 
Fontana skrev afhandlinger om en bred vifte af emner. I hans tidlige værker findes hans vand-ure, sand-ure og måleinstrumenter. Fontana skrev en af de tidligste teknologiske afhandlinger i renæssancen, Bellicorum instrumentorum Liber. Hans bog om maskiner indeholder belejringsmaskiner og opfindelser såsom en magisk lanterne og en raketdreven fugl, fisk og kanin. Blandt hans tegninger findes også en afbildning af verdens første bil, der i 2013 blev rekonstrueret på Middelaldercentret ved Nykøbing Falster til en teknologipark med opfindelser fra middelalderen.

Referencer

Eksterne henvisninger 
Bellicorum instrumentorum liber på Bayerische Staatsbibliothek.

Ingeniører fra Italien
Fysikere fra Italien
Personer fra Venedig
Skolen for Brugskunst

Skolen for Brugskunst var en dansk uddannelsesinstitution oprettet i 1973 ved den endelige fusion af Tegne- og Kunstindustriskolen og Kunsthåndværkerskolen, en sammenlægning der var begyndt i 1967.
Skolen for Brugskunst blev i 1989 sammenlagt med Skolen for Boligindretning og blev til Danmarks Designskole.

Henvisninger 

Uddannelsesinstitutioner i København
Etableret i 1973
Ophørt i 1989
Villard de Honnecourt

Villard de Honnecourt (Wilars dehonecort, fol. 1v; Vilars de Honecourt, fol. 15v) var en kunstner fra 1200-tallet fra Pikardiet i det nordlige Frankrig. Han kendes kun for en bevaret portfolio af 33 ark pergament med omkring 250 tegninger fra 1220'erne/1240'erne, som nu findes på Bibliothèque nationale de France i Paris (MS Fr 19093). Den store variation af emner (religiøse og sekulære figurer egnede til skulpture og arkitektoniske tegninger, opstalter og detaljer, eklektiske genstande og maskiner hvoraf nogle med kommentarer) gør det vanskeligt at fastslå formålet. Andre emner som dyr og menneskelige figurer optræder også.

Den traditionelle opfattelse siden opdagelsen af portfolio i midten af det 1800-tallet, er, at Villard var en omvandrende arkitekt, murer og/eller bygherre, men der er ingen tegn på at han nogensinde arbejdede som arkitekt eller i noget andet identificerbart erhverv. Ikke desto mindre fremgår det af hans tegninger, som om han var interesseret i arkitektur, og at han rejste til nogle af tidens store kirkelige byggepladser for at registrere oplysninger om dem. Hans tegning af en af vestfacadens tårne på Notre-Dame de Laon, af sidekapeller og vigtige redskaber i brug samt interiører og eksteriører af Notre-Dame de Reims er af særlig interesse.

Villard fortæller med stolthed, at han havde været i mange lande (Jai este en m[u]lt de tieres''''), og at han rejste en tur til Ungarn, hvor han var i mange dage (maint ior), men han fortæller ikke noget om, hvorfor han tog derhen, eller hvem der sendte ham. Det er for nyligt foreslået, at han kan have været en udsendt lægmand eller repræsentant for kapitlet i katedralen Cathédrale Notre-Dame de Grâce de Cambrai for at skaffe et relikvie fra Elisabeth af Thüringen, der havde doneret penge til domkirkens kapitel, og til hvem kapitlet dedikerede et sidekapel i dets nye apsis.

Blandt sine mekaniske anordninger har Villard skitseret er en evighedsmaskine, en vand-drevet sav, en række automater, løfteanordninger, krigsmaskiner (bl.a. en blide) samt en række anatomiske og geometriske skitser til portrætter og arkitektur. Påstanden om, at han tegnede en simpel hæmværk-mekanisme, der er den første kendt i Vesten, er der sået tvivl om. Hans tegning af en evighedsmaskine er en blandt flere, der lægger til grund for en rekonstruktion fra 2013 på Middelaldercentret ved Nykøbing Falster, hvor den indgår i en teknologipark med opfindelser fra middelalderen

Villards skitsebog sammenlignes med Leonardo da Vinci, som også har specialiseret sig i mange emner indenfor kunst og videnskab.

 Referencer 

"Villard de Honnecourt", essay, pp. 61–69, i Pevsner on Art and Architecture'', af Nikolaus Pevsner, ed. Stephen Games (London: Methuen, 2002/2003).

Eksterne henvisninger 

AVISTA er et akademisk Villard de Honnecourt-selskab for interdisciplinære studier af middelalderteknologi, videnskab og kunst
La Cathedrale et Villard de Honnecourt på Bibliothèque nationale de France har et anseeligt antal ark fra Villard's portfolio.
''Association Villard de Honnecourt à Honnecourt"

Arkitekter fra Frankrig
Ingeniører fra Frankrig
Franskmænd fra middelalderen
Royal Naval Air Service

Royal Naval Air Service (RNAS) oprettedes d. 1. juli 1914 som den britiske flådes flystyrker under ledelse af admiralitetet.
Ved krigsudbruddet i august 1914 var RNAS stærkere end det af British Army i 1912 oprettede Royal Flying Corps (RFC) og RNAS rådede over 12 kyststationer som også kaldtes RNAS, men under betydningen Royal Naval Air Station.
Indtil d. 1. august 1915 havde RFC og RNAS fælles pilottræning, men de to flystyrker blev derefter administrativt helt adskilt, indtil de d. 1. april 1918 igen blev slået sammen til Royal Air Force.

Opgaver 
Royal Naval Air Services hovedopgave var rekognoscering for flåden, patruljering af kysten for fjendtlige skibe og ubåde, angribe fjendtligt kystterritorium og forsvare Storbritannien mod luftangreb.
Alene i 1917 opdagede RNAS 175 ubåde og angreb 107.
Ubåds-bekæmpelsen foregik i samarbejde med Royal Navys skibe.

RNAS havde hovedansvaret for luftforsvaret af London og blev involveret i luftopgør med mange af den tyske Kaiserliche Marines luftskibe, som ofte endte med nedskydning af disse. Første gang et luftskib ødelagdes var d. 8. oktober 1914, da en RNAS-vandflyver bombede en hangar i Düsseldorf med en af den tyske hærs zeppelinere indeni. Lignende angreb foretoges samme år mod Køln og Friedrichshafen ved Bodensøen.

RNAS benyttede hovedsageligt vandflyvere som kunne fragtes på specialbyggede Royal Navy-skibe og sættes i vandet eller tages op efter behov, når vejret tillod det. Således foretog RNAS-vandflyvere juledag 1914 et angreb mod Cuxhaven og i 1916 flere mindre vellykkede angreb mod luftskibsbasen i Tønder.
Først hen mod krigens slutning begyndtes eksperimenter med byggeri af hangarskibe, hvor der på flydæk kunne foretages start og eventuel landing.

Grader og distinktioner

Royal Air Force 
Ved dannelsen d. 1. april 1918 af Royal Air Force omfattede RNAS-styrkerne 67.000 soldater, 2.949 fly, 103 balloner og 126 kyststationer.
De forskellige eskadriller (engelsk: squadron) kom under den nye struktur ved at blive tillagt 200 i nummeret, så for eksempel RNAS 1. eskadrille blev til RAF 201. eskadrille.

I 1937 genopstod Royal Navys flystyrker under admiralitetets kontrol, da Royal Air Force overførte Fleet Air Arm med de hangarskibsbårne fly. Undtaget var flyvebåde og landbaserede maritime patruljefly som hørte under RAF Coastal Command.
Fleet Air Arm kaldtes indtil 1952 officielt Naval Air Branch.

Personligheder 
 Winston Churchill - leder af admiralitetet 1911-15, altså marineminister
 Arthur Balfour - leder af admiralitetet 1915-16
 Edward Carson - leder af admiralitetet 1916-17
 Eric Geddes - leder af admiralitetet 1917-19
 William F. Dickson - ledende pilot under bombardementet af luftskibsbasen i Tønder
 Egbert Cadbury - fløj flyet som nedskød L 70 med den tyske luftskibsfører Peter Strasser
 Robert Leckie - skytte på flyet som nedskød L 70
 Reginald Warneford - fik Victoriakorset
 Raymond Collishaw - flyveres
 Bert Hinkler - australsk flypioner
 Henry Allingham - verdens ældste mand

Eksterne links 

Royal Navy
Royal Air Force
Storbritanniens militær
1. verdenskrig
Hamborgskoven

Hamborgskoven er en fredskov på Lolland nordvest for Sundby på omkring 325 ha. Skoven ejes af fonden Det Classenske Fideicommis. Den består hovedsageligt af løvskov.

Skoven benyttes bl.a. af lokale rideklubber til cykelture  og mountainbikeløb, jagt og det årlige Hamborgskovløbet, som bliver arrangeret af en lokal løbeklub.

Et stykke af skoven mod øst er udlejet til frilandsmuseet Middelaldercentret, der beskæftiger sig med middelalderen i Danmark omkring år 1400. I 2009 integrerede man skoven i museet med en udstilling om tro og overtro i Middelalderen. I 2013 åbnede man en nyanlagt teknologipark med forskellige opfindelser og maskiner fra perioden, som publikum kan afprøve. En gruppe fra centret, som beskæftiger sig med historisk sejlads, har også benyttet skoven til at skaffe bark fra lindetræer til tovværk.

I 2007 udstykkede Fideicommiset 12,5 ha af området til byggegrunde på omkring 1000 m2 i et område kaldet Nagelsti Skovgaard.

Referencer

Eksterne henvisninger 
Hamborgskoven.dk

Privatskove i Danmark
Lolland
Det Classenske Fideicommis
Guldborgsund Kommunes geografi
Katarina Juselius

Katarina Juselius (født 25. september 1943) er økonom og økonometriker. Juselius var indtil 2014 professor ved Økonomisk Institut, Københavns Universitet. Hun er kendt for sit arbejde indenfor kointegreret VAR, (VAR: vector autoregression).

I perioden 1990-2000 var Juselius den ottende mest citerede økonom i verden.

I 2012 blev Juselius medlem af Videnskabernes Selskab.

Juselius fratrådte i november 2014 sin stilling som professor ved Københavns Universitet og holdt i den forbindelse afskedsforelæsningen "Searching for a theory that fits the data".

Katarina Juselius er i offentligheden primært kendt for sin kritik af de eksisterende økonomiske modellers evne til at medregne og forudsige økonomiske kriser og social og økonomisk ulighed. Hun har i den forbindelse været en fortaler for at udvikle den økonomiske videnskab i retning af at udvikle mere empiribaserede teorier.

Uddannelse 
Juselius blev i 1983 uddannet Dr.Econ.Sc. i økonometri ved Svenska Handelshögskolan, Helsinki, Finland.

Udgivelser 
 Juselius, K. (2006) The Cointegrated VAR Model. Methodology and Applications. Advanced Texts in Econometrics. Oxford University Press, Oxford.

Kilder

Eksterne henvisninger 
 Juselius' hjemmeside  hos Københavns Universitet
 Juselius´ medlemsside hos Videnskabernes Selskab

Økonomer fra Danmark
Professorer fra Københavns Universitet
Medlemmer af Videnskabernes Selskab
Maryam d'Abo

Maryam d'Abo (født 27. december 1960) er en engelsk film og tv-skuespiller, bedst kendt som Bond-pigen Kara Milovy i  James Bond-filmen The Living Daylights fra 1987.

Personlige liv 
Hun er en kusine til skuespillerinden Olivia d'Abo. Hun er også barnebarn af den anti-kommunistiske georgiske general Giorgi Kvinitadze.

I november 2003 bliver d'Abo gift med Hugh Hudson, den Oscar-nominerede britiske instruktør af Chariots of Fire (1981), Greystoke - The Legend of Tarzan, Lord of the Apes (1984), og Revolution (1985).

Referencer

Eksterne henvisninger 
 

Skuespillere fra England
Personer fra London